Ego G[eraldus], vicecomes Bruciae, notum facio presentibus et futuris quod ego, pro amore Dei et intuitu pietatis, donavi et quitavi in perpetuum Deo et ecclesiae beati Benedicti quidquid juris habebam in Amata filia Bonae Sonneriae et in heredibus suis, si quos habitura erat, nulla mihi vel heredibus meis retenta exactione sive dominio in eadem. Quod ut ratum, firmum et stabile in posterum habeatur, praesentem chartam sigilli mei feci munimine roborari. Actum anno Domini millesimo ducentesimo vigesimo nono.